
	ΑΝΑΚΟΙΝΩΣΗ


Απόφασης καταχώρισης στο Γενικό Εμπορικό Μητρώο στοιχείων της Ανώνυμης Εταιρίας με την επωνυμία:    ‘’ΚΑΛΛΙΔΡΟΜΟΣ  ΤΕΧΝΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ ’’  και  δ.τ. : " ΚΑΛΛΙΔΡΟΜΟΣ ΤΕΧΝΙΚΗ ΚΑΤΑΣΚΕΥΑΣΤΙΚΗ Α.Ε’’, με αριθμό ΓΕΜΗ 017206355000 που είχε αριθμό ΜΑΕ 48569/01ΑΤ/Β/01/153/02.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΦΛΩΡΙΝΑΣ






Ανακοινώνει ότι:
Την  03 /09 /2014    καταχωρήθηκε στο Γενικό Εμπορικό Μητρώο (ΓΕΜΗ) με Κωδικό Αριθμό Καταχώρισης 243636 , το  από 25-07-2014 Πρακτικό Συνεδρίασης του Διοικητικού Συμβουλίου της Ανώνυμης Εταιρίας με την επωνυμία: ‘’ΚΑΛΛΙΔΡΟΜΟΣ  ΤΕΧΝΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ ’’  και  δ.τ. : " ΚΑΛΛΙΔΡΟΜΟΣ ΤΕΧΝΙΚΗ ΚΑΤΑΣΚΕΥΑΣΤΙΚΗ Α.Ε’’ , με αριθμό ΓΕΜΗ  017206355000  που εδρεύει στο Δήμο Αμυνταίου, σύμφωνα με το οποίο συντάχθηκε το σχέδιο σύμβασης διάσπασης της εταιρείας το οποίο έχει ως εξής :
ΘΕΜΑ :  ΣΧΕΔΙΟ ΣΥΜΒΑΣΗΣ ΔΙΑΣΠΑΣΗΣ  ΕΤΑΙΡΕΙΑΣ ΣΕ ΔΥΟ ΜΕΡΗ (ΤΜΗΜΑΤΑ) ΜΕ ΕΙΣΦΟΡΑ ΤΟΥ ΕΝΟΣ ΣΕ ΣΥΣΤΑΣΗ ΝΕΑΣ Α.Ε ΚΑΙ ΛΕΙΤΟΥΡΓΙΑ ΤΗΣ ΕΤΑΙΡΕΙΑΣ ΜΕ ΤΟ ΑΛΛΟ ΤΜΗΜΑ.
  Επί του θέματος αυτού  το Διοικητικό Συμβούλιο αφού άκουσε την εισήγηση του Προέδρου και μετά από διαλογική συζήτηση ομόφωνα αποφάσισε  την σύνταξη σχεδίου σύμβασης διάσπασης της εταιρείας σε δύο μέρη (τμήματα,)  το οποίο έχει ως εξής:                                                              
                                               ΣΧΕΔΙΟ ΣΥΜΒΑΣΗΣ ΔΙΑΣΠΑΣΗΣ

της ανώνυμης εταιρείας  « ΚΑΛΛΙΔΡΟΜΟΣ ΤΕΧΝΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ Α.Ε.» σε δύο τμήματα σε δύο τμήματα με εισφορά του ενός τμήματος για σύσταση νέας ανωνύμου εταιρείας και λειτουργία της εταιρείας με το άλλο τμήμα

  Στο Αμύνταιο  σήμερα 23-7-2014, στα γραφεία της ανώνυμης εταιρείας με την επωνυμία «ΚΑΛΛΙΔΡΟΜΟΣ ΤΕΧΝΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ » και αριθμό μητρώου Α.Ε. 48569/60/β/01/003  και αριθμό ΓΕΜΗ 17206355000 η οποία εδρεύει στο Δήμο Αμυνταίου επί της οδού Ε΄ Μεραρχίας, αρ.  3 και εκπροσωπείται στο παρόν, σύμφωνα με το από 23-7-2014 πρακτικό του Διοικητικού της Συμβουλίου Δημήτριο Λαζαρίδη συμφωνήθηκε και έγινε αμοιβαία αποδεκτό να γίνει διάσπαση της εν λόγω ανώνυμης εταιρείας σε δύο (μέρη) τμήματα, με σκοπό τη σύσταση  νέας ανωνύμου εταιρείας και λειτουργία της εταιρείας με το άλλο τμήμα, με τους ειδικότερους αναγραφόμενους πιο κάτω όρους, οι οποίοι αποτελούν και τη σύμβαση διάσπασης:
1. Διασπώμενη είναι η ανώνυμη εταιρεία με την επωνυμία « ΚΑΛΛΙΔΡΟΜΟΣ ΤΕΧΝΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ », δ.τ. «ΚΑΛΛΙΔΡΟΜΟΣ ΤΕΧΝΙΚΗ 
ΚΑΤΑΣΚΕΥΑΣΤΙΚΗ ΑΕ», με έδρα το Δήμο  Αμυνταίου οδός Ε΄ Μεραρχίας, αρ.  3, με αριθμό μητρώου ΑΕ. 48569/60/β/01/003  και αριθμό ΓΕΜΗ 17206355000 

Συνιστώμενη (επωφελούμενη) εταιρεία είναι: α) η ανώνυμη εταιρεία με την επωνυμία «ΛΑΤΟΜΕΙΑ ΑΓΙΟΥ ΠΑΝΤΕΛΕΗΜΟΝΑ ΑΝΩΝΥΜΗ ΕΤΑΙΡΕΙΑ» και έδρα το Δήμο Αμυνταίου, οδός Πλάτωνος, αριθμός 2.
2. Η διάσπαση γίνεται σύμφωνα με τις διατάξεις του άρθρου 88 του Κ.Ν. 2190/20, σε συνδυασμό με τις διατάξεις του άρθρου 54 του Ν.4172/2013, με βάση τα οικονομικά στοιχεία (ισολογισμό) της διασπώμενης εταιρείας της 31-12-2013. 

3. Η διάσπαση τελειώνει με την καταχώριση στο μητρώο ανωνύμων εταιρειών της απόφασης της αρμόδιας εποπτεύουσας αρχής, που θα εγκρίνει τη διάσπαση και τη σύσταση της νέας ανώνυμης εταιρείας Η απόφαση της γενικής συνέλευσης των μετόχων της διασπώμενης ανώνυμης εταιρείας, μαζί με τη σύμβαση διάσπασης και την εγκριτική απόφαση διάσπασης και σύστασης της νέας ανώνυμης εταιρείας της αρμόδιας εποπτεύουσας αρχής, θα υποβληθούν στις διατυπώσεις δημοσιότητας του άρθρου 7β του Κ.Ν. 2190/20, για τη διασπώμενη εταιρεία και για τη συνιστώμενη νέα εταιρεία.

4. Από της τελειώσεως της διάσπασης, η συνιστώμενη νέα εταιρεία υποκαθίστανται αυτοδίκαια και χωρίς καμία άλλη διατύπωση σύμφωνα με το νόμο, σε όλα τα δικαιώματα, υποχρεώσεις και έννομες σχέσεις της διασπώμενης εταιρείας, κατά το μέρος που αφορούν τα μεταβιβαζόμενα σε κάθε μία περιουσιακά στοιχεία και η μεταβίβαση αυτή εξομοιώνεται με καθολική διαδοχή,. Η διασπώμενη εταιρεία δεν  λύεται και συνεχίζει με το μη μεταβιβαζόμενο τμήμα. Οι μετοχές που κατέχουν οι μέτοχοι της διασπώμενης εταιρείας, δεν παρέχουν σ’ αυτούς κανένα άλλο δικαίωμα, παρά μόνο το δικαίωμα της ανταλλαγής τους, με μετοχές που θα εκδώσει η συνιστώμενη εταιρεία. 

Η διασπώμενη εταιρεία θα μεταβιβάσει  τμήμα της περιουσίας της (ενεργητικό και παθητικό), στη συνιστώμενη εταιρεία με βάση την περιουσιακή της κατάσταση η οποία προκύπτει από τον ισολογισμό της, της 31-12-2013, όπως η περιουσία αυτή κατανεμήθηκε σε δύο (μέρη) τμήματα και όπως αυτή θα διαμορφωθεί κατά τμήμα, μέχρι τη νόμιμη τελείωση της διάσπασης. Η συνιστώμενη εταιρεία θα καταστεί αποκλειστική κυρία, νομέας, κάτοχος και δικαιούχος και κάθε άλλου περιουσιακού στοιχείου της διασπώμενης εταιρείας που αφορά το μεταβιβαζόμενο σ’ αυτήν τμήμα.

6. α) Η περιουσία της διασπώμενης εταιρείας, όπως αυτή προκύπτει από τον ισολογισμό της, της 31-12-2013, κατανεμήθηκε σε δύο (μέρη) τμήματα. Στο τμήμα που εισφέρεται στην συνιστώμενη ανώνυμη εταιρεία, περιλαμβάνονται τα ενεργητικά και παθητικά περιουσιακά στοιχεία που απαρτίζουν την Εμπορική δραστηριότητα της εταιρείας και στο τμήμα που παραμένει στην εταιρεία, περιλαμβάνονται τα ενεργητικά και παθητικά περιουσιακά στοιχεία που απαρτίζουν τις λοιπές  δραστηριότητες της εταιρείας.

β) Τα περιουσιακά στοιχεία που περιλαμβάνονται σε κάθε τμήμα της διασπώμενης εταιρείας, σύμφωνα με τον ισολογισμό της 31-12-2013, έχουν ως κατωτέρω:
1) Τμήμα μεταβιβαζόμενο στην συνιστώμενη εταιρεία
	ΕΝΕΡΓΗΤΙΚΟ
	 Ευρώ

	Διάφοροι λογ/σμοί ενεργητικού

Μηχανήματα και Τεχνικές Εγκαταστάσεις

Μεταφορικά Μέσα

Ταμείο
	150.783,90

14.972,50

0,12

	Σύνολο Ενεργητικού
	165.756,52

	ΠΑΘΗΤΙΚΟ
	

	Μετοχικό κεφάλαιο
	24.000,12

	
	

	
	

	Σύνολο Ιδίων Κεφαλαίων
	24.000,12

	Διάφοροι λογ/σμοί παθητικού 

Προμηθευτές

Πιστωτές Διάφοροι
	102.424.47

39.335,93

	Σύνολο Υποχρεώσεων
	

	Σύνολο Παθητικού
	165.760,52


2) Τμήμα που παραμένει στην εταιρεία

	ΕΝΕΡΓΗΤΙΚΟ
	 Ευρώ

	Διάφοροι λογ/σμοί ενεργητικού 

Λοιπά Έξοδα Εγκατάστασης

Έπιπλα και λοιπός εξοπλισμός

Λοιπές μακροπρ.απαιτήσεις

Αποθέματα

Απαιτήσεις

Διαθέσιμα
	0,01

809,34

7.900,00

211.030,88

436.379,82

337.357,49

	Σύνολο Ενεργητικού
	993.477,54

	ΠΑΘΗΤΙΚΟ
	

	Μετοχικό κεφάλαιο
	64.019,88

	Ζημίες
	462.595,98

	
	

	Σύνολο Ιδίων Κεφαλαίων
	-398.576,10

	Διάφοροι λογ/σμοί παθητικού

Λοιπές Προβλέψεις

Προκαταβολές Πελατών

Φόροι και τέλη

Ασφαλιστικοί Οργανισμοί

Πιστωτές Διάφοροι
	929974,73

4.736,60

280.092,11

158.636,05

18.614,15

	Σύνολο Υποχρεώσεων
	1.392.053,64

	Σύνολο Παθητικού
	993.477,54


  7. Το μετοχικό κεφάλαιο της διασπώμενης εταιρείας που ανέρχεται σε 88.020 ευρώ και διαιρείται σε 3.000 μετοχές, ονομαστικής αξίας 29,34 ευρώ εκάστης, κατανέμεται κατά 24.00,12 ευρώ στην  συνιστώμενη εταιρεία και κατά 64.019,88 ευρώ θα παραμείνουν σαν μετοχικό  κεφάλαιο της εταιρείας

Το μετοχικό κεφάλαιο της συνιστώμενης εταιρείας, καθορίζεται σε 24.000,12 ευρώ και σχηματίζεται από την αξία της καθαρής θέσης του εισφερόμενου σ’ αυτήν τμήματος της διασπώμενης εταιρείας που ανέρχεται σε 165.756,40 ευρώ.

 Η ονομαστική αξία της μετοχής της εταιρείας αυτής καθορίζεται σε 29,34 ευρώ και ο αριθμός των μετοχών της σε 818 μετοχές.
Το μετοχικό κεφάλαιο που παραμένει στη διασπώμενη εταιρεία, καθορίζεται σε 64.019,88 ευρώ και σχηματίζεται από την αξία της καθαρής θέσης του  παραμένοντος  σ’ αυτήν τμήματος που ανέρχεται σε 993.477,66 ευρώ 

Η ονομαστική αξία της μετοχής της εταιρείας αυτής καθορίζεται σε 29,34 ευρώ και ο αριθμός των μετοχών της σε 2.182 μετοχές.
Με την ολοκλήρωση της διάσπασης και της σύστασης της νέας ανώνυμης εταιρείας, θα εκδοθούν από τη συνιστώμενη εταιρεία οι νέοι τίτλοι μετοχών, οι οποίοι θα παραδοθούν στους δικαιούχους μετόχους της διασπώμενης εταιρείας με βάση την οριζόμενη πιο κάτω σχέση ανταλλαγής μετοχών. Οι μέτοχοι της διασπώμενης εταιρείας θα παραδώσουν τις μετοχές τους στα γραφεία των συνιστώμενων εταιρειών, σε ημερομηνία που θα καθοριστεί από τα Διοικητικά Συμβούλια αυτών και θα παραλάβουν ταυτόχρονα τις νέες μετοχές που δικαιούνται. Οι παλαιοί τίτλοι μετοχών της διασπώμενης εταιρείας θα ακυρωθούν, συντασσομένου για το σκοπό αυτό ειδικού πρακτικού από το Διοικητικό Συμβούλιο κάθε συνιστώμενης εταιρείας.

8. Η σχέση ανταλλαγής των μετοχών της διασπώμενης εταιρείας, προς τις μετοχές που θα λάβουν οι μέτοχοι αυτής από τη συνιστώμενη εταιρεία ορίζεται σε μία (1) προς μία (1).

Δηλαδή οι μέτοχοι της διασπώμενης εταιρείας: α) για κάθε μία (1) μετοχή από τις μετοχές που κατέχουν και οι οποίες αντιστοιχούν στο κατανεμηθέν κεφάλαιο της διασπώμενης εταιρείας στην πρώτη συνιστώμενη εταιρεία, θα λάβουν μία (1) μετοχή που θα εκδώσει η συνιστώμενη εταιρεία, ήτοι συνολικά θα λάβουν 818 (818Χ1,00) μετοχές της  συνιστώμενης εταιρείας, ονομαστικής αξίας 29,34 ευρώ εκάστης και β) για κάθε μία (1) μετοχή από τις μετοχές που κατέχουν και οι οποίες αντιστοιχούν στο κατανεμηθέν κεφάλαιο που 
παραμένει στην εταιρεία, θα λάβουν μία (1) μετοχή που θα εκδώσει η εισφέρουσα εταιρεία, ήτοι συνολικά θα λάβουν 2.182 (2.182 Χ 1) μετοχές, ονομαστικής αξίας 29,34 ευρώ εκάστης.

Τις 818 μετοχές που αντιστοιχούν στο κατά ευρώ  ευρώ κατανεμηθέν μετοχικό κεφάλαιο της διασπώμενης εταιρείας προς την  συνιστώμενη εταιρεία, κατέχουν οι μέτοχοι της διασπώμενης εταιρείας Ι.Δ. και Π.Δ και 
επομένως οι μέτοχοι αυτοί, είναι οι δικαιούχοι των 818 μετοχών που θα εκδώσει η συνιστώμενη εταιρεία, για το αρχικό μετοχικό της κεφάλαιο λόγω εισφοράς σ’ αυτήν τμήματος της διασπώμενης εταιρείας.

Τις 2.182 μετοχές που αντιστοιχούν στο κατά 64.019,88 ευρώ κατανεμηθέν μετοχικό κεφάλαιο της διασπώμενης εταιρείας που παραμένει στην εταιρεία, κατέχουν οι μέτοχοι της διασπώμενης εταιρείας Κ.Σ. και Λ.Σ. και επομένως οι μέτοχοι αυτοί, είναι οι δικαιούχοι των 2.182 μετοχών που θα εκδώσει η εισφέρουσα για το παραμένον σε αυτή τμήματος.

9. Από την ημερομηνία ολοκλήρωσης της διάσπασης, οι μετοχές που θα παραδοθούν στους μετόχους των εταιρειών, θα τους παρέχουν το δικαίωμα συμμετοχής στα κέρδη αυτών.

10. Από 1-1-2014 επομένης ημέρας του ισολογισμού της διασπώμενης εταιρείας, με βάση τα στοιχεία του οποίου γίνεται η διάσπαση και μέχρι την ημέρα ολοκλήρωσης της διάσπασης και της σύστασης της νέας εταιρείας , οι πράξεις που θα γίνουν από τη διασπώμενη εταιρεία, θεωρούνται από λογιστική άποψη ότι γίνονται για λογαριασμό της και όχι για τη συνιστώμενη εταιρεία, τα δε οικονομικά αποτελέσματα που θα προκύψουν κατά το διάστημα αυτό, βαρύνουν αποκλειστικά και μόνο αυτήν. Εάν κατά το άνω διάστημα η διασπώμενη εταιρεία πραγματοποιήσει κέρδη, αυτά θα ανήκουν στους μετόχους της, σε περίπτωση δε, που θα εμφανίσει στο διάστημα αυτό ζημιά, αυτή θα καλυφθεί από τους μετόχους της, με καταβολή απ’ αυτούς ίσου με τη ζημιά ποσού σε μετρητά, κατά το λόγο συμμετοχής τους στο μετοχικό κεφάλαιο της συνιστώμενης εταιρείας σύμφωνα με την ανωτέρω προβλεπόμενη κατανομή.

11. Δεν υπάρχουν μέτοχοι της διασπώμενης εταιρείας, οι οποίοι να έχουν ειδικά δικαιώματα ή προνόμια, ούτε είναι κάτοχοι άλλων τίτλων πλην μετοχών.

12. Για τα μέλη του Διοικητικού Συμβουλίου και τους τακτικούς ελεγκτές της διασπώμενης εταιρείας, δεν προβλέπονται από το καταστατικό της ή από απόφαση της Γενικής Συνέλευσης των μετόχων της, ιδιαίτερα πλεονεκτήματα, ούτε παρέχονται με την παρούσα σύμβαση διάσπασης ιδιαίτερα πλεονεκτήματα σ΄ αυτούς, ούτε και στα μέλη των Διοικητικών Συμβουλίων και των τακτικών ελεγκτών των συνιστώμενων εταιρειών.

13. Η διασπώμενη εταιρεία μεταβιβάζει σε κάθε συνιστώμενη εταιρεία το σύνολο του ενεργητικού και παθητικού της και γενικά το σύνολο της περιουσίας της, όπως κατανεμήθηκε πιο πάνω και κατά συνέπεια κάθε εταιρεία καθίσταται κυρία, νομέας, κάτοχος και δικαιούχος κάθε κινητού και ακινήτου περιουσιακού στοιχείου της διασπώμενης εταιρείας, των απαιτήσεων αυτής κατά τρίτων από οποιαδήποτε αιτία και αν απορρέουν και παντός εν γένει περιουσιακού στοιχείου της που αφορούν το κάθε εισφερόμενο σ’ αυτές τμήμα.

14. Μεταβιβάζεται στις συνιστώμενες ανώνυμες εταιρείες κάθε άλλο δικαίωμα, άϋλο αγαθό, αξίωση ή άλλο περιουσιακό στοιχείο και αν ακόμα δεν κατονομάζεται ειδικά, ούτε περιγράφεται με ακρίβεια στην παρούσα σύμβαση, είτε από παράλειψη, είτε από παραδρομή, οι πάσης φύσεως άδειες που έχουν χορηγηθεί από τις Αρχές, καθώς και τα δικαιώματα ή οι έννομες σχέσεις που προκύπτουν από οποιαδήποτε άλλη 
σχετική σύμβαση ή δικαιοπραξία και τα οποία όλα από τη νόμιμη τελείωση της διάσπασης περιέρχονται κατά πλήρη κυριότητα στην κάθε συνιστώμενη εταιρεία, ανάλογα με το τμήμα που αφορούν.

15. Η διασπώμενη εταιρεία δηλώνει, υπόσχεται και εγγυάται ότι: α) Η περιουσία της ως συνόλου εννοούμενης (ενεργητικό και παθητικό) κατά την 31-12-2013, είναι αυτή που περιγράφεται πιο πάνω στην παράγραφο 6, στην οποία αναγράφονται λεπτομερώς τα εισφερόμενα, μεταβιβαζόμενα και παραδιδόμενα στην κάθε συνιστώμενη εταιρεία περιουσιακά στοιχεία και β) Τα εισφερόμενα ενεργητικά μεν στοιχεία τυγχάνουν της αποκλειστικής κυριότητας αυτής και είναι απαλλαγμένα παντός εν γένει πραγματικού και νομικού ελαττώματος και βάρους, τα δε παθητικά στοιχεία ανέρχονται στα ποσά που αναφέρονται πιο πάνω στην παράγραφο 6.

16. Η συνιστώμενη εταιρεία δηλώνει, ότι αποδέχεται την εισφορά των στοιχείων του ενεργητικού και παθητικού της διασπώμενης εταιρείας, όπως αναφέρονται πιο πάνω στην παράγραφο 6, καθώς και όπως αυτά θα έχουν μεταβληθεί μέχρι της τελειώσεως της διασπάσεως. Τα περιουσιακά αυτά στοιχεία θα αποτελούν μέρος του ενεργητικού και παθητικού κάθε συνιστώμενης εταιρείας.

Σε πίστωση των ανωτέρω, συντάχθηκε το παρόν Σχέδιο Σύμβασης Διάσπασης και υπογράφεται από τον νόμιμο εκπρόσωπο της διασπώμενης εταιρείας.

Για την «ΚΑΛΛΙΔΡΟΜΟΣ ΤΕΧΝΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ

Δημήτριος Λαζαρίδης

Πρόεδρος και Διευθύνων Σύμβουλος 
 Σχετικό έγγραφο ελέγχου Περιφέρειας Δυτ. Μακεδονίας Α.Π    1701 /  01 - 09  - 2014
Φλώρινα,  03 - 09 -2014  
Με Εντολή Προέδρου
                                                                                                                       Ο Αρμόδιος Υπάλληλος

